Rikunarita-ORG/Wikinium huggingface dataset:
# John Everett Millais

Eune statue d'Millais à la Gall'lie Tate, Londres
Messire **John Everett Millais** (1829-1896), Baronnet, 'tait un peintre. I' d'vînt Président d'l'Académie Rouoyale à Londres.

San péthe, John William Millais, d'La Couaie, Saint Hélyi, allit à Hantonne. Lé p'tit John fut né là l'8 d'Juîn 1829. Quand il avait 4 ans, la fanmil'ye èrvînt en Jèrri. Lé p'tit John pâssit raîque 2 journées à l'êcole; lé deuxième jour, i' mordit l'maît et auprès chenna i' fut êdutchi à la maîson. I' mouontrait du talent dans la dessinn'nie.

La fanmil'ye èrmuit à Londres et à l'âge dé 11 ans, John fut enrouôlé dans l's êcoles d'l'Académie Rouoyale. Pouor l'âge dé 16 ans, la vendue d'portraits au janne John payait les dêbours du mênage. À l'âge dé 17 ans san preunmié portrait fut atchilyi à l'Exhibition d'l'Académie. Auve sén anmîn, William Holman Hunt, i' fondit la Fratèrnité des Pré-Raphaëlites. San portrait d'1849 *Lé Christ siez ses pathents* êmoûtchit du d'bat dans l'monde artistique.

Pouor 1859 i' changit d'manniéthe – ses portraits d'vîntent pus populaithes et i' d'vînt hardi riche. *La Jannèche dé Raleigh* est eune exempl'ye dé ses portraits historiques – et mouontre sén întéthêt dans ses réchinnes Jèrriaises. I' pâlait Jèrriais auve ses anmîns d'Jèrri et partitchuliéthement auve Lillie Langtry quand i' fit san portrait; dans *L'Ordre d'èrlâche* (1853) i' copyit la sîngnatuthe d'Tomkyns Hilgrove Turner, Lieut'nant Gouvèrneux d'Jèrri en 1815; i' fit eune illustrâtion d'Wace pouor un livre dé Jean Sullivan.

En 1855 i' s'mathyit auve Euphemia (Effie) Chalmers Gray dé tchi l'mathiage auve John Ruskin avait 'té scandaleusement annulé. Il' eûtent 7 êfants.

En 1853 i' d'vînt un Parchonnyi d'l'Académie Rouoyale; en 1863 un Académicien. En 1885 i' d'vînt un Baronnet. En 1896 i' d'vînt l'Président d'l'Académie Rouoyale, mais un mauvais ma d'la gorge fut dêcouvèrt ch't' année-là et i' mouothit l'13 d'Août. I' fut entèrré dans la Cathédrale Saint Paul à Londres.

* *Lé Christ siez ses pathents*, 1849
* *Ophélia*, 1852
* *A Jersey Lily* (Lillie Langtry), 1878
# Lillie Langtry

La sépultuthe à Lillie Langtry
**Lillie Langtry** (13 d'Octobre 1853 – 12 dé Févri 1929) 'tait ofûche la pus belle et fanmeuse des Jèrriaises. Ou fut née à St. Saûveux lé 13 d'Octobre, 1853.

San péthe, l'Révérend William Le Breton 'tait l'Douoyen d'Jèrri. Ou s'mathyit auve Edward Langtry en 1874 et tchittit Jèrri, mais en arrivant à Londres ou trouvit les pliaîsièrs d'la sociêté pus attriotchants qu'san bouonhoumme. Parmi ses amouotheurs 'taient l'Prînce Louis d'Battenberg et l'Prînce dé Galles.

Ou pâlait l'Jèrriais auve John Everett Millais, acouo un Jèrriais, tchi fit san portrait. Chu portrait est ieune des pus fanmeuses înmages dé Lillie et tch'a nom "A Jersey Lily". Achteu lé portrait est dans la gal'lie du Mûsée d'Jèrri.

Ou d'vînt actrice pouor r'faithe sa forteune.

En 1887 oulle atchilyit la citouoyenneté Améthitchaine et s'dêmathyit d'sén houmme. D'1888 en 1906 oulle aûgnait eune fèrme à vîn en Califournie. En 1899 ou s'mathyit auve lé janne Messire Hugo de Bathe.

Les gâzettes nos racontent qué quand oulle ouvrit l'Opera House à St. Hélyi en 1900, ou dît tchiques patholes en Jèrriais. Malheutheusement, les gâzettes né nos dîsent pon exactément chein qu'ou dît.

La *Gâzette du Sé*(1) nos raconte étout qu'ou fit sèrvi l'Jèrriais au Cannada duthant la Preunmié Dgèrre Mondiale à un concèrt.

Ou mouothit à Monaco lé 12 dé Févri, 1929. Lillie Langtry fut entèrré dans l'chînm'tchiéthe d'l'églyise dé Saint Saûveux où'est qu'san péthe 'tait Recteu quand ou 'tait janne fil'ye.

## Réféthences

(1) *Evening Post* 23 d'Dézembre 1916
# Biologie

La **biologie** est la scienche tch'êtudie la vie et chein tch'est vivant: les bêtes, les paîssons, l's însectes, les pliantes et les champîngnons, les bactéthies et tout chenna.

Les biologistes êtudient les difféthentes manniéthes dé chein tch'est vivant, il arreunent les manniéthes s'lon lus êvolution et lus anatonmie, i' r'chèrchent coumme tchi qu'i' bouogent, lus r'produithent, mangent et lus comportent.

## Viyiz étout

* Botannie
* Zoologie

## * Animalia - Bos primigenius taurus
* Planta - Triticum
* Fungi - Morchella esculenta
* Stramenopila/Chromista - Fucus serratus
* Bacteria - Gemmatimonas aurantiaca (- = 1 Micrometer)
* Archaea - Halobacteria
* Virus - Gamma phage
# Grégeais antique

Nos seut noumer **grégeais antique**, **vieur grégeais** ou cor **anchien grégeais** l'état de la langue grégeaise depis ses premiers écrits couneus jusqu'à la fin de la période classique. Nos soulait prêchi' le grégeais antique en Grèche, coume achteu', mais itout dans les colounies grégeaises.

Le grégeais antique est l'anchêtre oû grégeais d'achteu', mais i' ne faut brin penser que la différence est tant grande ent'e les deux qu'ent'e le latin et le français moderne par exemp'e. L'ébat ent'e le grégeais antique et le ch'ti moderne est à p'tit peu égal à ch'ti ent'e le français du XIIe siècle et le ch'ti moderne.

## Grammaire

Le grégeais antique était eune langue à déclinaisons, tout coume le latin, et sa conjugaison 'tait fort hardie.
# Scienche

Eune **scienche**, ch'est eune savaunt'taé.

Chute savaunt'taé-lo, byin emportaunte, est touote bâtie sus la mesure dé la nateure, mais en suusaunt eun protocôle.

Ainchin, les gens de scienche, pouor muus counaîte les seits que no veit, sus terre ou byin oû cyil, deivent magènaer eune **hypothèse**. Cha fait, fâot gùetti qu'ôle est vraie, en l'espérimentaunt.

Si ôle est acertannaée, alôrs, o devyint eune **véritaé de scienche**.

Scienches naturelles :

* Biochimie
* Biologie
	+ botannie
	+ zoologie
* Chimie
* Mathématique
	+ cartchu
* Merchène
* Physique
	+ astrononmie
	+ astrophysique

Scienches dé la Terre :

* Agritchulteure
* Écologie
* Géographie
* Géologie
* Hydrologie

* Scienches humannes & Scienches sociales

* Anthropologie
	+ éthnologie
	+ histouère
		- Arqùéiologie
		- génialogie
		- hérâoderie
		- sigilographie
	+ philosophie
	+ psycologie
	+ sociologie
	+ laungùistique
* Dreit
* Économîn
* Scienche de l'enformatioun

* Scienche du temps
# Lague

Carl von Linné arreunit un système dé nomm'thie d'criatuthes
Eune **lague** est eune sorte de pllaunte ou d'anima.

L's animâos sount locatis en pusuurs lagues, coume les mammifères, les ouésiâos, les insectes, etc.

Les pllauntes, sount itou couneues pa leus lagues : l's âbres, l's herbes, les flleurs, etc.

---

|  |
| --- |
| Chutte section fut c'menchie en **Jèrriais** |

Dans la taxononmie, eune **manniéthe** est eune vâriêté d'annima ou d'pliante.

Les criatuthes sont rangies dans des clâsses par les scientistes s'lon lus code génétique. Pouor c'menchi nou peut diviser les pliantes et l's annimaux dans des rouoyaumes. Épis y'a des fanmil'yes dé criatuthes tchi sont des couôsîns. Dans les manniéthes, nou peut distîndgi des races – par exempl'ye, un tchian est eune manniéthe dé mammiféthe, et l'Tèrre-neuvyi, l'tchian d'St. Mâlo et l'bâsset sont des races dé tchian.

Châque manniéthe dé criatuthe dait aver un nom scientifique en Latîn. Nou-s'êcrit la fanmil'ye épis la manniéthe, par exempl'ye lé cat est *Felis silvestris* – la manniéthe *silvestris* dans la fanmil'ye *Felis* des f'lîns.

## Viyiz étout

* Botannie
# Anatonmie

L' **anatonmie** est la structuthe d'un corps.

|  |  |  |  |  |
| --- | --- | --- | --- | --- |
|  |  |  |  |  |
| 1 |  | tête | tête | teet |
| 2 |  | fache | fache | fach |
| 3 | co | co | co | ko |
| 4 |  | êpaûle | épaoule | epol |
| 5 |  | estonma | estouma | estuma |
| 6 |  | nombrîn | naombrin, longbrin | nõmbri |
| 7 | dare | ventre | ventre | vãtr |
| 8 |  | froutchet | fourtchère |  |
| 9 |  | vèrgue | pinaette |  |
| 10 | tchusse | tchiêsse | tchiesse | kyis |
| 11 |  | g'nou | genouaï | jnu |
| 12 | gaumbe | gambe | gàmbe | gãb |
| 13 | quelousse | g'vil'ye | colet d'pid | gvil |
| 14 | pyid | pid | pid | pi |
| 15 | brâs | bras | bras | bra |
| 16 |  | coute | coute | kut |
| 17 |  | avant-bras |  |  |
| 18 |  | pouongnet | pouogniet | pwẽ |
| 19 |  | paûmé | paumet |  |

## Viyiz étout

* Fenme
* Houme
* Main
* Stchelette
* Yi
* Chai
* Dent
* Pé
# Géographie

Chutte carte du monde connu fut faite par al-Idrisi en 1154 pouor lé rouai Nouormand d'la Sicile, Roger II dé Hauteville. R'mèrtchiz qu'lé Nord est à bas.
Al **géografie** eyt eune scienche tch'êtudie al airie del Tèrre y coumme tchi qu'l's gens d'meuthent dauns l'envithonnement.

## Articl'yes

* Continnent
* Liste des pays du monde
* Capitale
* Île
* Mielle

* Mé
* Ochéan
* Région
* Montangne
* Riviéthe
* Grève
* Mathais
* Jeungl'ye / Jungl'ye
* Mathe / Lac
* Riviéthe dé gliaiche
* Vallée
# Bête sans héthèque

|  |  |
| --- | --- |
|  |  |
|  |  |

*Invertebrata*

Eune **bête sans héthèque** est un annima tchi n'a pon d'héthèque. 97% dé toutes les manniéthes d'annima sont sans héthèque; ch'est raîque les bêtes à héthèque (les paîssons, les reptiles, les amphibiens, les ouaîsieaux et les mammiféthes).

Ch'fut Jean-Baptiste Lamarck tchi cliâssifyit ches annimaux d'même en 1793 et identifyit 10 fanmil'yes dé bêtes sans héthèque.

## Tchiques fanmil'yes dé bêtes sans héthèque

* Porifera — êponges
* Cnidaria — leunes
* Platyhelminthes — pliats vèrs
* Nematoda — ronds vèrs
* Annelida — vèrs
* Echinodermata — êtailes dé mé et tout chenna
* Mollusca — bêtes à êcale
* Arthropoda — însectes, pêtres, crabîn
* Bryozoa
# Cheurque

*Watson and the Shark* dé John Singleton Copley
Un **cheurque** ( cheurque, **rétchîn**, Guernésiais : **hau**, Serkyee : **chörk**) est un paîsson auve eune stchelette cartilaginneuse et 5-7 dginnes des bords d'la tête.

Y'a eune grande vâriêté d'cheurques (dans les 360 manniéthes) - la mâjorité sont des mangeurs d'viande, mais les pus grands sont des mangeurs d'pliancton qu'i' craînchent dé d'dans l'ieau. Lé pus p'tit cheurque a 25cm dé long et l'pus grand, lé *Cheurque-Baleine* *(Rhincodon typus)*, craît jusqu'à 15m dé long - ch'est l'pus grand des paîssons d'achteu.

Les gens ont peux des cheurques, mais raique 4 manniéthes dé cheurque sont r'connus coumme des mangeurs d'gens. L'pus êpeûthant est l'*Grand Blianc Cheurque* (Carcharodon carcharias), mais ch'est probabl'ye qué dans la mâjorité des cas les cheurques ont mêprîns des nageurs pouor des loups-mathîns. Acouo eune tchînzaine dé manniéthes dé cheurque ont attatchi des gens, mais ch'est pus probabliément eune tchestchion dé d'fense.

Un r'nard (ou un r'naûd) (Alopias vulpinus)
Y'a des cheurques tchi ponnent d's oeux - nou trouve lus chiviéthes du dgiâbl'ye parfais sus la grève. D'aut's cheurques donnent naîssance à des p'tits cheurques.

Dé couoteunme, les cheurques démeuthent dans la mé ou dans l'ochéan, mais y'a des manniéthes dé cheurques tchi peuvent vivre dans dé l'ieau fraîche, dans des riviéthes ou des mathes.

## Manniéthes dé cheurque

Un rétchîn (Lamna nasus)
* *Prionace glauca* - Jèrriais : bliu cheurque, Guernésiais : charque
* *Carcharodon carcharias* - grand blianc cheurque
* *Alopias vulpinus* - r'nard, r'naûd
* *Lamna nasus* - rétchîn
* *Sphyrna* spp - cheurque-marté
* *Rhincodon typus* - cheurque-baleine
# Escolâtique

Prônage et éteude à l'universitaé de Paris dauns les Graunds Chroniques de Fraunce (XIVe syiclle).
L’**escolâtique** ou **escolastique** (du latin schola, « école ») est la philosophie dénoqùie pa’l Égllise catholique. Ch’est la philosophie qùi éteit ensignaée oû Mouéyen Âge dauns les universitaés européennes : o trache à rassembllaer l’éplleit de la philosophie grecque (Arîtote et les péripapétiqùiens) d’aveu la thiologie chrétienne (la syine ès Pères de l’Égllise, chu que no-z-appelle la patrîtique). Ch’est doun eun couoraunt de la philosophie médiévale qùi a étaé merqùi par de graunds thiologiens coume Thoumas d'Aqùin ou Dun Scot.
# Thoumas d'Aqùin

Saint Thoumas d'Aqùin (1225-1274).
**Thoumas d’Aquin** ou **Saint Thoumas d’Aquin** (né en 1225 oû câtel de Roccasecca emprés Aquin en Italie du Sud et mort le 7 de mars 1274 à l’abbaie de Fossanova emprés Priverno en Laci) feut un religieux de l’Ordre douminicain, couneu pour sen œuvre théologique et philosophique de graund épleit. Rapensé coume un des princhipaux maîtres de la philosophie escolâtique et de la théologie catholique, il feut canounisié en 1323, pis halé « docteux aungélique » par Pie V en 1567.
# R'naîté

De coûteume et de couvention, nos seut appeler **R'naîté** pusieurs sièc'es de l'histouère du monde, ent'e la fin oû XVe sièc'e et le XVIIe sièc'e. Le c'menchement de la R'naîté fait sieute ès grands changements du XVe sièc'e, veu coume le derrain sièc'e du Méyen Âge. Ches grands changement fût'ent la prinse de Coûtantinob'e pa' les Tur's, la découverte des Amériques pa' Chrêtophle Colomb et l'avision d'eun art neu' en peinteure, littérateure et architecteure oû départ de l'Italie.
# Bactéthie

* Cotentinais : **bactérie Guernésiais : **--- Jèrriais : **bactéthie** ( bactéthie)

Des bactéthies d'choléra
Eune **bactéthie** est eune criatuthe microscopique. Y'en a tchi n'ont qu'un aître. Ches p'tites bêtes n'ont pont d'sexe: i' lus multiplyient en lus dîvisant en deux.

Y'en a tchi font des maux, mais y'en a tchi font du bein pouor les gens.
# Zoologie

Des manniéthes dé raînotte
La **zoologie** est la branque d'la scienche d'la biologie tch'êtudie touos les bêtes et l's annimaux excepté les pèrsonnes.

## Histouaithe

Au Mouoyen Âge, d's auteurs composaient des bestiaithes, d's alibèles dé bêtes, dé monstres et d'légendes dans tchi nou proposaient pustôt des moralités r'ligieuses et du niolîn d'viageurs qué des descriptions fiabl'yes des bêtes.

À la R'naîssance, nou chèrchait à distîndgi la véthité des vielles crianches en êpiant la natuthe sans s'fier înnouothanment ès auteurs du temps pâssé. Nou c'menchit la classificâtion des bêtes et l'êtude d'lus anatonmie et manniéthes dé vivre.

La théorie d'êvolution proposée par Charles Darwin fit eune révolution dans la biologie.

## L's êtudes zoologiques

Achteu nou distîngue génétiquement les difféthentes manniéthes dé bêtes; nou-s'êtudie l'êcologie des bêtes et coumme tchi qu'il' engagent dans l'envithonnement; et nou-s'êtablyie l'arbre dé fanmil'ye êvolutionnaithe des bêtes.

Un par zoologique est eune mênag'gie.

## Viyiz étout

* Mammiféthe
* Însecte
* Paîsson
* Ouaîsé
* Bête à chavettes
# Botannie

Chu portrait botannique du pîssenliet (*Taraxacum officinale*) mouontre la réchinne, les fielles, la flieur et la clioche
La **botannie** ( botannie) est la scienche tch'êtudie les pliantes.

Les botannistes donnent un nom en Latîn à châque manniéthe dé pliante à seule fîn d'les distîndgi car y'a tant d'noms dans toutes les langues.

## Viyiz étout

* Liste dé pliantes
* Clioche
* Ortchie
* Dgèrrue
* Langue à la belle-méthe
* Pommyi
* Thée
* Gardîn
* Araucaria araucana
* Bouais
* Vrai
# Anthropologie

Lé colonnialisme împosit des tchultuthes sus les cheins ès colonnies, mais êtudiait étout les tchultuthes contchéthies
L' **anthopologie** est la scienche tch'êtudie l'humannité - les gens et coumme tchi qu'i' d'meuthent ensembl'ye.

Nou-s'êtudie l'dêv'loppement des gens avaû l'histouaithe atout l'archéologie, la paléoanthropologie et la biologie. Nou compathe étout les gens dans les difféthentes sociêtés l'travèrs du monde.

Nou peut êtudier:

* les langues atout la lîndgistique
* les tchultuthes, atout:
	+ lé mangi
	+ les habits
	+ les couôteunmes
	+ les louais
	+ la politique et l'gouvèrnément
	+ les crianches
# Virgile

**Virgile** fut eun auteu' romain qui véquit oû premier siècle avant J.-C. et qui écrivit en vers treis grandes œuv'es qui demeurèrent des chiefs-d'œuv'es de la littérature latène : les Bucoliques, les Giorgiques et l'Énéide.